ŠT. ODOS: 3040-0027/2024

ŠT.: 2024-416

OSNUTEK

**POGODBA O PRODAJI**

|  |
| --- |
| **20.000 m3 DIZELSKEGA GORIVA V SKLADIŠČU**  **OILTANKING HAMBURG** |

ki jo sklepata

**PRODAJALEC:**

**Zavod Republike Slovenije za blagovne rezerve,** Dunajska cesta 106, 1000 Ljubljana,

ki ga zastopa direktor mag. Andrej KUŽNER

ID za DDV: DE815141849

Matična številka: 5022959000

(v nadaljevanju: prodajalec)

in

**KUPEC:**

………………………………………………

ki ga zastopa direktor ……………………

ID za DDV: DE…………………………….

Matična številka:…………………………...

(v nadaljevanju: kupec)

kot sledi:

## UVODNA DOLOČILA

1. **člen**

Pogodbeni stranki uvodoma ugotavljata:

* da je prodajalec izvedel postopek zbiranja ponudb z oznako 3040-0027/2024, 2024-416, ki je bilo dne objavljeno na spletni strani prodajalca;
* da je bil kupec na osnovi odločitve prodajalca št. z dne izbran kot najugodnejši ponudnik za odkup blaga, ki je/so predmet te pogodbe

in na tej osnovi pogodbeni stranki sklepata to pogodbo.

## PREDMET POGODBE

1. **člen**

Predmet pogodbe je prodaja 20.000 m3 dizelskega goriva, kakovosti skladno s standardom SIST EN 590, zimske kakovosti, ki je skladiščen v trošarinskem skladišču pri podjetju Oiltanking GmbH & Co. KG, Am Strandkai 1, 20457 Hamburg, na lokaciji Oiltanking GmbH & Co. KG, Blumensand 38, 21107 Hamburg, Zvezna republika Nemčija, (ITT Intank Transfer - Incoterms 2020).

###### ROK IN IZROČITEV BLAGA

1. **člen**

Kupec bo lahko prevzel blago po podpisu pogodbe s strani obeh pogodbenih strank in predložitvi ustreznega finančnega zavarovanja oziroma od prejema predplačila skladno s 7. členom te pogodbe, vendar pa ne pred 16.12.2024.

Kupec se zavezuje, da bo blago v celoti prevzel najkasneje do 29.12.2024.

Kupec mora prodajalca vsaj tri dni pred nameravanim prevzemom blaga obvestiti o nameravanem datumu in količini prevzema blaga. Kupec bo dinamiko izdaje pravočasno uskladil z izdajnim oz. prevzemnim mestom.

###### KAKOVOST BLAGA

1. **člen**

Prodajalec zagotavlja, da je blago kakovosti skladno s standardom EN 590, zimske kakovosti.

###### POGODBENA CENA IN VREDNOST

1. **člen**

Vrednost blaga se določi na podlagi povprečja kotacij v mesecu decembru 2024 in dnevnih tečajev EUR/USD (posamezna dnevna kotacija se pomnoži z dnevnim tečajem EUR/USD istega dne), pri čemer se za preračun uporabi

* + dnevne kotacije za dizelsko gorivo po Platt's European Marketscan za »ULSD 10 ppm« pod nazivom »CIF NWE/Basis ARA«, pomnožene z
  + dnevnimi menjalnimi tečaji EUR/USD, ki jih objavi ECB,

s pribitkom/odbitkom (+/-): EUR/l.

Pri obračunu količin iz litrov v kilograme za dizelsko gorivo se uporabi gostota 0,845 kg/liter pri 15 °C.

Odkupna cena vsebuje transportne, pristaniške in vsakršne druge stroške, povezane z izvršitvijo prodaje blaga. Kontrola blaga neodvisne kontrolne hiše pri odkupu (izdaji) blaga, je stvar kupca in gre na njegove stroške.

Zgornja cena ne vključuje nadomestila za varnostne zaloge ZRN in davka na dodano vrednost, ki bosta dodana znesku, izračunanemu, kot je navedeno zgoraj.

Blago se prodaja izključno brez energijskega davka – „energiesteuerlich unversteuert“, s prenosom v trošarinskem skladišču.

V primeru, da bi v zvezi z odkupljenim blagom prišlo do kakšnih koli dodatnih stroškov in/ali dajatev, jih krije kupec.

V primeru, da bo blago prodano kupcu, ki je identificiran zavezanec za davek na dodano vrednost v državi članici EU in bo blago iznešeno iz območja Zvezne Republike Nemčije, mora 5 dni pred nameravanim prevzemom predložiti izjavo, da bo blago iznešeno iz države.

###### NAČIN PLAČILA

1. **člen**

Prodajalec bo račun s predpisanimi dajatvami izdal najkasneje v osmih dneh od končnega roka za prevzem blaga. Prodajalec bo račun za blago izdal kot nemški davčni zavezanec.

Kupec bo kupnino za blago iz 2. člena te pogodbe plačal prodajalcu v roku štirinajst (14) dni po izdaji računa na transakcijski račun, ki ga prodajalec navede na računu.

V primeru predplačila bo kupec prodajalcu poravnal razliko do polne kupnine ali pa bo prodajalec kupcu vrnil preplačani znesek.

Če kupec zamudi s plačilom, lahko prodajalec obračuna zakonske zamudne obresti.

V primeru predplačila bo prodajalec izstavil avansni račun.

###### FINANČNO ZAVAROVANJE ZA PLAČILO BLAGA

1. **člen**

Vrednost blaga za namen izdaje zavarovanja za plačilo blaga in predračuna se izračuna na podlagi 14-dnevnega povprečja dnevnih cen in dnevnih tečajev EUR/USD v časovnem obdobju od 18.11.2024 do 29.11.2024 + plus 10 % (posamezna dnevna kotacija se pomnoži z dnevnim tečajem EUR/USD istega dne), pri čemer se za preračun uporabi:

* + dnevne kotacije za dizelsko gorivo po Platt's European Marketscan za »ULSD 10 ppm« pod nazivom »CIF NWE/Basis ARA«, pomnožene z
  + dnevnimi menjalnimi tečaji EUR/USD, ki jih objavi ECB,
  + pri obračunu količin iz litrov v kilograme za dizelsko gorivo se uporablja gostota 0,845 kg/liter pri 15 °C.

Dobljeni vrednosti se prišteje nadomestilo za varnostne zaloge ZRN in davek na dodano vrednost.

Iz naslova zavarovanja plačila blaga, neplačila pogodbene kazni in škode iz 2. odstavka 8. člena te pogodbe, mora kupec najkasneje tri (3) delovne dni pred prvim prevzemom blaga, zagotoviti prodajalcu enega od naslednjih načinov zavarovanj za plačilo blaga:

- garancijo prvovrstne banke z veljavnostjo najmanj 15 dni po poteku roka za plačilo blaga,

- predplačilo,

- kombinacijo bančne garancije in predplačila

v celotni vrednosti blaga, izračunani po metodologiji iz 1. in 2. odstavka tega člena, pomnoženi s ponujeno količino blaga za odkup.

Prodajalec unovči garancijo oz. predplačilo v primeru neplačila prevzetega blaga, neplačila pogodbene kazni in škode iz 2. odstavka 8. člena te pogodbe. Prodajalec ima pravico, od kupca zahtevati višje oz. dodatno finančno zavarovanje, če predloženo finančno zavarovanje ne bi pokrivalo vrednosti blaga, ki ga bo kupec prevzel oz. ga je že prevzel.

###### POGODBENA KAZEN

1. **člen**

V kolikor kupec zamudi dogovorjen rok za prevzem blaga, lahko prodajalec od kupca zahteva plačilo pogodbene kazni, ki je odvisna od trajanja zamude, in sicer:

* za vsak koledarski dan zamude pogodbeno kazen v višini 0,5% (pet desetin odstotka), vendar skupno največ v višini 5 % (petih odstotkov) pogodbene vrednosti kupljenega blaga.

V primeru zamude se kupec zavezuje prodajalcu na njegov prvi poziv in brez ugovora pokriti tudi stroške in škodo, ki bi prodajalcu nastala zaradi zamude kupca.

Če kupec zamudi z izpolnitvijo, ima prodajalec pravico zahtevati tako izpolnitev obveznosti kot pogodbeno kazen.

V primeru zamude, daljše od 10 dni, ima prodajalec pravico odstopiti od pogodbe za neprevzete količine s strani kupca ter zahtevati povračilo škode, v skladu s prejšnjim odstavkom tega člena.

Kupec je dolžan pogodbeno kazen zaradi zamude plačati v roku osmih (8) dni od prejema zahtevka (računa) prodajalca. Prodajalec si pridržuje pravico pobotati pogodbeno kazen z zneski odprtih terjatev kupca do prodajalca oziroma iz zavarovanja.

###### POVRNITEV ŠKODE

1. **člen**

V primeru, če bi prodajalcu nastala škoda zaradi neizpolnjevanja obveznosti kupca, ki so dogovorjene s to pogodbo, bo prodajalec povrnitev škode uveljavljal po splošnih načelih odškodninske odgovornosti, neodvisno od uveljavljanja pogodbene kazni ali unovčitve finančnega zavarovanja.

Škodo prodajalec in kupec pobotata pri plačilu. V kolikor navedeno ni mogoče, mora kupec plačati odškodnino v roku osmih (8) dni od prejema računa za odškodnino.

###### KONTAKTNI PODATKI

1. **člen**

***kupec:*** *sord@dbr.si*

***prodajalec:***

|  |  |
| --- | --- |
| **Ime in priimek:** | **Kontakt:** |
|  |  |

###### REŠEVANJE SPOROV

1. **člen**

Pogodbeni stranki bosta morebitna nesoglasja reševali sporazumno. V primeru spora je pristojno sodišče v Ljubljani.

###### PROTIKORUPCIJSKA KLAVZULA

1. **člen**

Če kdo v imenu ali na račun kupca, predstavniku ali posredniku prodajalca v zvezi s to pogodbo obljubi, ponudi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je prodajalcu povzročena škoda ali je omogočena pridobitev nedovoljene koristi predstavniku ali posredniku ali drugi pogodbeni stranki ali njenemu predstavniku, zastopniku, posredniku;

je ta pogodba nična.

###### POSLOVNA SKRIVNOST

1. **člen**

Kupec se zavezuje kot poslovno skrivnost varovati vse informacije, dokumente in druge podatke v zvezi z naročilom, za katere bo izvedel pri izvrševanju te pogodbe in se zavezuje, da jih bo uporabljal izključno v zvezi z izvedbo te pogodbe in jih ne bo sporočil tretjim osebam ali jih kakorkoli uporabil naprej. Dolžnost varovanja zaupnih podatkov v skladu s to pogodbo zavezuje vse kupčeve podizvajalce, sodelavce ter zaposlene, vključno s tistimi, ki opravljajo delo na drugih pravnih podlagah in ne po pogodbi o zaposlitvi, ter vse tudi po prenehanju sodelovanja oz. zaposlitve.

Obveznost varovanja poslovne skrivnosti se nanaša tako na čas izvrševanja te pogodbe, kot tudi na čas po tem, razen če se stranki ne dogovorita drugače.

Kupec se zavezuje, da bo:

* opravil vse potrebne aktivnosti, da bodo varovani podatki ostali zaupni ter varni pred krajo ali kakršnokoli protipravno odsvojitvijo;
* posredovane podatke uporabil samo za izvedbo te pogodbe;
* po poteku te pogodbe prodajalcu vrnil ali uničil vse podatke, ki jih je od prodajalca pridobil v času trajanja te pogodbe, vključujoč morebitne kopije.

###### ODSTOP OD POGODBE

1. **člen**

V primeru, da kupec:

* pogodbene storitve opravlja nestrokovno;
* svojih obveznosti po tej pogodbi ne izpolni tudi po dodatnem pozivu s strani prodajalca;
* ne varuje poslovne skrivnosti in osebnih podatkov prodajalca;
* se nad njim uvede postopek stečaja ali likvidacije ali postane plačilno nesposoben,

lahko prodajalec odstopi od te pogodbe brez odpovednega roka in brez stroškov, povezanih z odpovedjo te pogodbe. V tem primeru je kupec dolžan plačati tudi vso škodo, ki jo s svojim ravnanjem povzroči prodajalcu.

Odstop učinkuje z dnem, ko kupec prejme pisno obvestilo prodajalca o odstopu s priporočeno pošto.

###### KONČNE DOLOČBE

1. **člen**

Za vse, kar ni določeno s to pogodbo, veljajo določila Obligacijskega zakonika, Zakona o državnih blagovnih rezervah in drugih predpisov.

1. **člen**

Pogodbeni stranki sta soglasni, da pogodba prične veljati z dnem, ko jo podpišeta obe pogodbeni stranki. Če se pogodba podpiše v več jezikih, je merodajen slovenski tekst pogodbe.

1. **člen**

Pogodba je napisana v dveh (2) enakih izvodih, od katerih vsaka pogodbena stranka prejme po en (1) izvod.

Ljubljana, dne \_\_\_\_\_\_\_\_\_\_

Številka: Številka:

|  |  |
| --- | --- |
| **KUPEC** | **PRODAJALEC** |